प्रधानमंत्री ने कहा, "अब हमारी नजर दहाई अंक में वृद्धि दर हासिल करने पर टिकी है। मुझे भरोसा है कि तमाम चुनौतियों के बावजूद देश इस लक्ष्य तक पहुंच सकता है।" मोदी ने देश के कारोबारियों को "अर्थव्यवस्था की रीढ़" बताते हुए कहा, "केंद्र और अलग-अलग राज्यों में सत्तारूढ़ भाजपा कारोबारी तबके की यथासंभव सेवा की कोशिश कर रही है। लेकिन यह भी सच है कि पांचों अंगुलियां एक समान नहीं होतीं। हमारे बीच से ही ऐसे लोग निकलते हैं जो छल को ही कारोबार मानते हैं।"